הבחירות הראשונות של מועצת העם של הרפובליקה העממית של לוגנסק נערכו ב-18 במאי 2014 באסיפות העם של 38 ערים ואזורים ברפובליקה. בסך הכל נבחרו בין 108 ל-124 צירים (לפי מקורות שונים). בתהליך בניית המדינה השתנה הרכב המועצה העליונה מספר פעמים, כמה צירים התגייסו למיליציות או נעצרו על ידי השלטונות האוקראיניים, צירים חדשים הוכנסו בנוסף למקומם (מהמפלגה הקומוניסטית, ומהאיגודים המקצועיים). בחוק הבחירות למועצת העם, שהתקבל בספטמבר, נקבע מספר הסגנים ל-50 סגנים. למועצת העם שנבחרה ב-2014 נבחרו 37 איש מתנועת " שלום ללוגנסק " ו-13 איש מהאיחוד הכלכלי של לוגנסק ". הבחירות למועצה העם השנייה נערכו ב-2 בנובמבר ובהן השתתפו רשימות של שלושה ארגונים ציבוריים רשומים.
סמכויות.
מועצת העם של רפובליקת לוגנסק קובעת באמצעות אימוץ פעולות חקיקה:
מועצת העם שוקלת באופן שנקבע ובמגבלות הזמן שנקבעו ומקבלת החלטות באמצעות מתן פעולות משפטיות:
למועצה העממית של הרפובליקה העממית לוגנסק יש את הזכות, על מנת ליישם את תפקידי הבקרה שלה, לשקול באופן שנקבע ובמגבלות הזמן שנקבעו ולקבל החלטות על סמך תוצאות השיקול:
למועצת העם של הרפובליקה העממית לוגנסק יש זכויות של ישות משפטית ויש לה חותמת.
נוהל בחירות.
1.הרכב מועצת העם - 50 סגנים.
2.הסגנים נבחרים ל-5 שנים.
3.אזרח הרפובליקה העממית של לוגנסק בעל זכות הצבעה, שהגיע לגיל 25 עד יום הבחירות ומתגורר דרך קבע בשטח הרפובליקה, יכול להיבחר לסגן של מועצת העם. 4.סגן של מועצת העם אינו יכול להיות ראש הרפובליקה העממית של לוגנסק, שופט, תובע, לעבוד בשירות הציבורי, לכהן בגופי ממשל מקומיים, להיות סגן של גופים נציגים ונבחרים אחרים של המדינה והשלטון המקומי, להחזיק בתפקידים אחרים בשכר, לעסוק בפעילויות אחרות בתשלום, שכן למעט פעילויות הוראה, מדעיות או אחרות, לבצע פעילות יזמית, להיות חבר בגוף המנהל או בוועד הפיקוח של ארגון מסחרי.
לילה טוב אירופה
לילה טוב אירופה הוא סינגל שהוקלט על ידי הזמרת הישראלית דנה אינטרנשיונל. הוא יצא לאור במרץ 1995, על ידי חברת התקליטים הליקון, כרצועה הראשונה מתוך אומפטמפה והרביעית מתוך איפיטמפה. אינטרנשיונל התחרתה עם השיר בקדם-אירוויזיון לשנת 1995, והגיעה למקום השני עם 67 נקודות.
רקע וכתיבה.
לאחר הצלחת האלבום אומפטמפה החליטה אינטרנשיונל לנסות ולייצג את ישראל באירוויזיון. כשנשאלה האם יש ביכולתה לייצג את המדינה בתחרות השירה הבין-לאומית השיבה כי היא יכולה לעשות עבודה טובה יותר משרי צוריאל ומוטי גלעדי. בריאיון לידיעות אחרונות בפברואר 1995 קיוותה כי המגישי הניקוד בקדם ישפטו אותו על פי איכותו בלבד, ולא על פי אישיותה שלה. היא ציינה כי "לילה טוב אירופה" הוא שיר חזק מאוד, לדעתה, שיקבל אהדה רבה באירופה.
לאחר הקלטת השיר שולה במהדורה החדשה של אומפטמפה ובאימפיטמפה בגרסת דאנס. ל"לילה טוב אירופה" הוקלטה גם גרסה באנגלית.
קדם-אירוויזיון 1995.
הקדם-אירוויזיון לשנת 1995 נערך ב-9 במרץ. "לילה טוב אירופה" שובץ כשיר השישי מתוך 13. אינטרנשיונל הופיה עם ארבעה זמרי ליווי כשהיא לבושה ג'קט. על שרוולי הבגד הופיעו דגלי מדינות העולם. "לילה טוב אירופה" קיבל 67 נקודות ודורג במקום השני. הוא הפסיד ל"אמן" של ליאורה, שקיבל 82 נקודות.
בריאיונות לכלי התקשורת סיפרה אינטרנשיונל כי היא לקחה את ההפסד ואת תחושת ההחמצה באופן קשה מאוד. בריאיון לתוכנית "פסקול העשור" ב-2009 ציינה כי זה היה אחד הלילות הגרועים בחייה.
באותה השנה הגיעה ישראל למקום השמיני באירוויזיון 1995. כשדנה התראיינה למעריב ב-6 ביולי אותה השנה היא נשאלה על ההישג של ליאורה. היא ציינה כי "אמן" הוא שיר יפה מאוד, אם-כי זמנו שייך לשנות העבר של תחרות הזמר של האירוויזיון. אינטרנשיונל טענה כי "לילה טוב אירופה" היה מגיע למקום יותר גבוה מהמקום השמיני אילו היה משתתף.
הצלחה.
"לילה טוב אירופה" הושמע בתדירות גבוהה מאוד ברחבי תחנות הרדיו בישראל. ב-9 באפריל 1995 נכנס השיר למצעד הסינגלים השבועי של רשת ג' במקום השני. ב-16 באפריל עלה למקום הראשון שם שהה במשך חמישה שבועות רצופים. ב-7 באוגוסט יצא מהמצעד לאחר שהיה בו 17 שבועות רצופים. במצעד הפזמונים העברי השנתי ה'תשע"ה הגיע "לילה טוב אירופה" למקום השביעי.
בשנת 1998 הוציאה חברת התקליטים הד ארצי אלבום אוסף המכיל את מיטב השירים שהופיעו בקדם-אירוויזיון. שם האלבום היה "לילה טוב אירופה".
הנסיך הפרסי (משחק וידאו, 2008)
הנסיך הפרסי הוא משחק אקשן, הרפתקאות ופלטפורמה שפותח על ידי האולפן "יוביסופט מונטריאול" והופץ על ידי חברת "יוביסופט". המשחק הוא המשחק השביעי בסדרת משחקי "הנסיך הפרסי" והאתחול השני שנוצר לסדרה, המתמקד בנסיך שעובר הרפתקאות חדשות שלא קשורות לחולות הזמן. המשחק יצא לאור ב-2 בדצמבר 2008 עבור קונסולות הפלייסטיישן 3 והאקס בוקס 360 וב־9 בדצמבר 2008 למחשב האישי. בנוסף לאלו, המשחק גם הופץ גם לקונסולות ה-Mac OS X וה-Cider. בנוסף, חברת המשחקים Gameloft הוציאה לאור משחק הבנוי על מנוע ה-JAVA עבור טלפונים סלולריים בגרפיקת דו מימד.
המשחק מתרחש בפרס העתיקה ועוקבת אחר נסיך ללא שם שמוצא את עצמו בארץ מסתורית לאחר שסופת חול העיפה אותו הרחק ממסלולו. בארץ המסתורית, הנסיך פוגש באישה בשם אליקה וחייב לעבוד לצידה בכדי לכלוא שד מרושע בשם אהרימן, שהחריב את הארץ לאחר ששוחרר מכלאו על ידי אביה של אליקה. השחקן מצליח לעבור באזורים השונים בעזרת שימוש ביכולות הפארקור של הנסיך ולחימה באויבים שונים. אלמנטים רבים המופיעים במשחק הושאלו מדת הזורואסטריאניזם, דת פרסית עתיקה.
המשחק קיבל ביקורות חיוביות מהמבקרים ומכר כ-2.2 מיליון עותקים (נכון לינואר 2009). חבילת הרחבה שמשמשת כאפילוג יצאה לאור בחודש מרץ 2009. המשחק היחיד שממשיך את עלילת המשחק הזה הוא המשחק "Prince Of Persia: The Fallen King" ששוחרר לקונסולת ה-Nintendo DS בשנת 2008.
משחקיות.
המשחק סובב סביב הגעה אל מקומות וחקירתם בעזרת אמנות הפארקור, יחד עם לחימה באויבים ופתירת חידות לאורך הדרך. השחקן לוקח פיקוד על דמותו של נסיך חסר שם המלווה על ידי דמות הנשלטת על ידי המחשב בשם אליקה. השחקן עושה שימוש ביכולותיו האקרובטיות של הנסיך, כפפותיו (המאפשרות לו להיצמד למשטחים), חרבו וקסם שמופק מאליקה העוזרים לשניים להמשיך בדרכם.
המשחק מציג עולם פתוח המאפשר לשחקן לנוע לכל נקודה שירצה בעולם מתי שירצה. בהתאם להתקדמות השחקן, אזורים שהשחקן ביקר בהם קודם הופכים למאתגרים יותר כשמבקרים בהם שוב. אך לאחר שהשחקן "מרפא" אזור מסוים במפה, המלכודות שבו מנוטרלות והשחקן יכול להתקדם שם בבטחה וללא חשש. המלכודות במשחק הן "התגשמות פיזית" של השד אהרימן ונראות כמעין בועות שחורות הבולעות את השחקן כאשר הוא מתקרב אליהן, אך השחקן יכול להימנע מהן בעזרת אקרובטיקה.
בנוסף לחקירת אזורים, הנסיך משתמש באקרובטיקה במהלך קרבות עם האויבים במשחק ובחלק מהתרגילים השחקן נעזר באליקה במטרה לתקוף את האויבים בדרכים שונות. בחלק ממפות המשחק ישנן לוחות קסומים בעזרתן הנסיך יכול לעבור לאזורים אחרים בשיתוף פעולה עם אליקה ביחד.
השחקן אינו מסוגל "למות" במשחק כיוון שתמיד כשהוא ייפול בזמן טיפוס או ייקבל נזק מאויב, אליקה תחלץ אותו ללא הגבלת פעמים.
בחבילת ההרחבה, נוסף קסם חדש לאליקה בעזרתו היא יכולה לחדש חפצים שנהרסו במהלך המסע וכן מהלכי קרב חדשים לנסיך.
במשחק ה-DS, עט הסטיילוס משמש את השחקן לביצוע תרגילים אקרובטיים ומתקפות קרב בעזרת לחיצה איתו על מסך המגע של הקונסולה. כמו כן, הסגנון האמנותי של המשחק השתנה במטרה להתאים אותו לביצועים של הקונסולה. בנוסף, לשחקן יש אפשרות להחליף בין הנסיך לבין זאל ובעזרתם לפתור חידות שונות במהלך המשחק.
עלילה.
רקע.
המשחק מתרחש בממלכה חסרת שם באזור פרס הנשלטת על ידי דת הזורואסטריאניזם. אלפי שנים לפני תחילת העלילה התקיים מאבק כוח בין השד אהרימן לשד אורמזד. כתוצאה מהמאבק, אורמזד ואנשיו, שבט האוהורה הצליחו לכלוא את אהרימן ואת עוזריו המושחתים בתוך עץ. לאחר מכן, אורמז עזב את עולם החיים והפקיד את השמירה על העץ על ידי שבט האוהורה ובמהלך השנים שעוברות השבט מאבד מכוחו ועוזבים את הממלכה. מעט לפני תחילת המשחק, אהרימן צבר כוח מחדש ועומד להשתחרר מהעץ.
עלילה.
המשחק מתחיל כשהנסיך (זהו שמו במשחק ולא מוסבר האם הוא חלק ממשפחת מלוכה או לא) מחפש אחר החמור שלו, פארה (אזכור לשמה של בת זוגו של הנסיך מטרילוגיית "") בעיצומה של סופת חול קטלנית. הנסיך נתקל באליקה, נסיכה משבט האוהורה שנמלטת מחיילים. השניים מצליחים להבריח את החיילים בעזרת קסם האור השוכן באליקה, אותו היא גילתה לראשונה בקרב זה. הנסיך עוקב אחריה למקדש שבתוכו ישנו עץ בשם "עץ החיים". במקדש, אביה של אליקה, מלך השבט נלחם נגד השניים. לאחר שהקרב מסתיים, המלך משתמש בחרבו כדי לכרות את העץ ובעשותו כך הוא משחרר את אהרימן לחופשי. הנסיך ואליקה בורחים מהמקדש ומגלים שהעולם סביבם הזדהם באפלה.
אליקה מסבירה לנסיך שכדי להחזיר את המצב לקדמותו, עליהם לרפא את כל אזורי הממלכה שנדבקו בחשיכה. במהלך משימתם, הצמד נתקל בעוזריו של אהרימן, שהם בעצמם אנשים שסגרו עסקאות עם אהרימן בשביל כוחות אפלים וכעת משרתים אותו: הלוחם, הצייד, האלכימאי והפילגש המנסים למנוע מהם לרפא את הממלכה.